รูดปรื๊ดปรอทแตก ครึ่งหลังสู้มันหยด
&nbsp;
21 ส.ค. 2554

โพสต์ทูเดย์ — คาดธุรกิจบัตรเครดิตครึ่งปีหลังกระหน่ำกันหนัก เชื่อโตได้ 1517%
ศูนย์วิจัยกสิกรไทย เปิดเผยว่า ได้ประเมินแนวโน้มตลาดธุรกิจบัตรเครดิตว่าจะมีการแข่งขันที่เข้มข้นและรุนแรงขึ้น ผู้ประกอบการต่างโหมอัดแคมเปญการตลาดเพื่อเร่งขยายฐานบัตรเครดิตใหม่กันอย่างเข้มข้น และกิจกรรมการเพื่อกระตุ้นการใช้จ่ายผ่านบัตร
ทั้งนี้ รูปแบบที่จะเกิดขึ้นจะมีทั้งการเพิ่มช่องทางร้านค้ารับบัตร การรุกตลาดการซื้อขายออนไลน์ การขยายตลาดไปยังหัวเมืองเศรษฐกิจที่เริ่มมีห้างสรรพสินค้าขนาดใหญ่ไปเปิดสาขา
ศูนย์วิจัยกสิกรไทยจึงได้ปรับประมาณการภาพรวมปริมาณการใช้จ่ายผ่านบัตรเครดิตในปีนี้ โดยไม่รวมการใช้จ่ายของชาวต่างประเทศที่ถือบัตรเครดิตต่างประเทศ และการเบิกเงินสดล่วงหน้าว่าจะมีมูลค่า 7.127.27 แสนล้านบาท ขยายตัว 1517.5% จากที่คาดว่าจะขยายตัว 5.9% 
สำหรับปริมาณการใช้จ่ายผ่านบัตรเครดิตในกลุ่มสาขาธนาคารต่างประเทศในช่วง 5 เดือนแรกของปีนี้ มีมูลค่า 4.76 หมื่นล้านบาท เติบโต 10.9% จากปีก่อนที่หดตัว 1.3% 
ขณะที่กลุ่มนันแบงก์มีปริมาณการใช้จ่ายผ่านบัตรเครดิต 1 แสนล้านบาท ขยายตัว 7.4% เพิ่มจากช่วงเดียวกันของปีก่อนที่หดตัว 1.8% 
“เหตุการณ์ทางการเมืองได้ทำให้ธุรกิจบัตรเครดิตต้องเผชิญกับความผันผวน ผู้ประกอบการธุรกิจบัตรเครดิตต้องปรับเปลี่ยนกลยุทธ์การตลาดไปตามสภาพแวดล้อมทางธุรกิจ ทำให้การใช้จ่ายผ่านบัตรเครดิตในช่วง 5 เดือนแรกของปีนี้ของชาวไทยไม่รวมการเบิกเงินสดล่วงหน้า 2.7 แสนล้านบาท ขยายตัว 14.9% เมื่อเทียบกับช่วงเดียวกันของปีก่อน” ศูนย์วิจัยกสิกรไทย กล่าว